Οικονομική αποτίμηση της αξίας του φράγματος Ιλαρίωνα με τη μέθοδο της εξαρτημένης αξιολόγησης
Creators: name: Ανδρώνη, Ευφροσύνη Δημητρίου
Publisher: name: Aristotle University of Thessaloniki
Year: 2016
Subjects: οικονομική αποτίμηση
περιβαλλοντικά αγαθά
προθυμία πληρωμής
economic valuation
environmental goods
willingness to pay

description: Ο ρόλος των φραγμάτων είναι κομβικός για την αντιμετώπιση των ολοένα και αυξανόμενων αναγκών για ύδρευση, άρδευση, αντιπλημμυρική προστασία αλλά και για την παραγωγή ενέργειας. Η χώρα μας έχει προχωρήσει τις τελευταίες δεκαετίες στη εκμετάλλευση του υδάτινου δυναμικού της, με την κατασκευή ενός μεγάλου αριθμού φραγμάτων. Η κατασκευή τους, όμως, αποτελεί ένα πολύπλοκο έργο καθώς διαθέτει πολλές συνιστώσες και παραμέτρους για να κριθεί, τελικά το έργο ως ωφέλιμο. Οι πιο σημαντικές από αυτές είναι η προστασία του περιβάλλοντος, η ολοκληρωμένη διαχείριση των ταμιευτήρων τους, η ασφαλής λειτουργία του έργου και κυρίως η βελτίωση της κοινωνικής ευημερίας, η οποία για να εφαρμοστεί, είναι σκόπιμο να αποτιμηθούν οι υδάτινοι αυτοί πόροι με οικονομικούς όρους.Η Οικονομική του Περιβάλλοντος και των Φυσικών Πόρων, ως επιστημονικός κλάδος των Οικονομικών, στοχεύει στην αποτίμηση της συνολικής οικονομικής αξίας ενός περιβαλλοντικού αγαθού αποτυπώνοντας με χρηματικούς όρους τις προτιμήσεις των ατόμων ή των νοικοκυριών ως προς αυτό το αγαθό. Η οικονομική αποτίμηση για έναν υγρότοπο, όπως ο ταμιευτήρας ενός φράγματος, πραγματοποιείται προκειμένου να ποσοτικοποιηθεί το όφελος ή το κόστος στην κοινωνική ευημερία των ανθρώπων, από κάποια μεταβολή που λαμβάνει χώρα στον εν λόγω υγρότοπο. Η παρούσα διπλωματική εργασία επιχειρεί την οικονομική αποτίμηση της αξίας αναψυχής του ταμιευτήρα του φράγματος του Ιλαρίωνα που βρίσκεται στην Δυτική Μακεδονία και δεν έχει ακόμη ολοκληρωθεί. Η έρευνα πραγματοποιήθηκε στους κατοίκους της Δημοτικής Ενότητας της Δεσκάτης που το μεγαλύτερο μέρος της βρίσκεται πλησίον της λίμνης του Ιλαρίωνα. Η μέθοδος περιβαλλοντικής οικονομικής αποτίμησης που χρησιμοποιήθηκε είναι η Μέθοδο της Εξαρτημένης Αξιολόγησης. Η αξιολόγηση των συμμετεχόντων εκφράστηκε σε χρηματικές μονάδες, μέσω ερωτηματολογίων, προκειμένου να εκτιμηθεί η προθυμία πληρωμής από τους κατοίκους για την ανάδειξη, την αξιοποίηση και την προστασία της λίμνης και της παραλίμνιας ζώνης του Ιλαρίωνα. Η στατιστική μέθοδος η οποία χρησιμοποιήθηκε για την ανάλυση των αποτελεσμάτων είναι η μέθοδος της παλινδρόμησης, στη λογιστική και γραμμική της μορφή, ώστε να αναδειχθούν οι παράγοντες που επηρεάζουν το μέγεθος της προθυμίας πληρωμής των κατοίκων. H ετήσια αξία αναψυχής του ταμιευτήρα του Ιλαρίωνα για την περιοχή μελέτης υπολογίστηκε ότι κυμαίνεται από 140.680 € με μέση ετήσια προθυμία πληρωμής 24€/κάτοικο, έως 224.540 € με μέση ετήσια προθυμία πληρωμής 38,37€/κάτοικο. Η διακύμανση αυτή των τιμών προκύπτει από τη χρήση των τεσσάρων διαφορετικών προτύπων της μεθόδου.
description: The role of dams is very important to face the increasingly growing needs for water supply, irrigation, flood protection and energy production. In recent decades our country has proceeded in the exploitation of aquatic resources by constructing a large number of dams. However, the construction is a complicated job as it has many components and parameters in order to be considered as beneficial. The most important parameters are the environmental protection, the integrated management of reservoirs, the safe operation of the project and, especially, the improvement of social welfare. In order to achieve that, it is appropriate to evaluate water resources in financial terms. The Economics of Environment and Natural resources, as a scientific field of Economics, aims to evaluate the total economic value of an environmental good in financial terms, reflecting the preferences of individuals or households for this good. The economic evaluation of a wetland, such as the reservoir of a dam, aims to quantify the benefit or cost for the social welfare when some change takes place in this wetland. This master thesis attempts an economic evaluation of the recreation in the area of the dam Hilarion, which is located in Western Macedonia and has not been completed yet. The survey took place in Municipal Unity of Deskati which is located nearby Ilariona’s Lake. The expected benefits for the region are evaluated with the Contingent Valuation Method (CVM). The answers of residents-participants were collected through questionnaires and were expressed in financial units, in order to estimate their willingness to pay for the promotion, the exploitation and the protection of the Lake and the surrounding area. The statistical method that was used for the analysis of the results is the method of regression, in accounting and linear form, in order to highlight the factors that affect the willingness of residents to pay. The annual recreational value of Hilarion's reservoir of the research area was estimated from 140.680 €, with average annual payment willingness 24 €/inhabitant, to 224.540 €, with average annual payment willingness 38, 37 €/inhabitant. This price range results from the use of four different models of the method.